**Техническа спецификация**

1. **Обща информация за продукта**

Софтуерният продукт Forcepoint Triton AP-WEB (настоящо търговско наименование Forcepoint Web Security) предоставя софтуерни инструменти за осигуряване на сигурност при работа с Интернет пространството чрез филтриране на Интернет страниците, които могат да бъдат достъпвани от служителите на Министерството на финансите, както и контролиране на Интернет трафика чрез ограничаване (спиране) на сайтове, които създават проблеми и/или намаляват пропусквателната способност на мрежата. Продуктът подпомага работата при справяне с кибер атаки. Той позволява комбиниран анализ в реално време за възникващи заплахи като надхвърля възможностите на антивирусните програми чрез оценки на входящия и изходящия трафик и предоставя интегрирана защита срещу кражби на данни. Притежава множество лесни и бързи настройки, които позволяват справяне с конкретни идентифицирани заплахи в момента на възникването им.

1. **Изисквания към абонамента**

Абонаментът за ползване на софтуерен продукт Forcepoint Web Security за 600 потребители, следва да осигури:

1. Ползване на всички функционални възможности на продукта, така, както са посочени в детайлната техническа спецификация на производителя;
2. Всички подобрения, обновявания и нови версии, след като са официално предоставени от производителя;
3. Предоставяне на консултации и помощ от сертифициран специалист при разрешаване на конфигурационни проблеми по телефон или електронна поща в рамките на работното време на Възложителя.
4. Осигуряване на онлайн достъп до актуални уебсайтове и портали на производителя, предоставящи информация по технически въпроси, актуализации и нови версии, начини за ползване на продукта, отговори на често задавани въпроси.

1. **Срок за предоставяне на абонамента**

Абонаментът за ползване на софтуерния продукт следва да бъде предоставен за срок от 12 (дванадесет) месеца, считано от 0:00 часа на 24.08.2018г.

1. **Изисквания към участника:**
2. Необходимо е участникът да бъде надлежно оторизиран от производителя (респ. от официален негов представител) за възможността да осигури услугите, включени в абонамента за ползване на продукта Forcepoint Web Security за периода на действие на договора.
3. Участникът следва да предостави кодовете за достъп за ползване на продукта непосредствено след подписване на договора, за което се съставя приемо-предавателен протокол.